Tojás nyilvántartásba vétele

A magyar élelmiszeripar egyik kiemelkedő terméke a tojás, amit „A”, „B” és „C” minőségi osztályba sorolnak:  
„A” osztály vagyis friss tojás

„B” osztály vagyis II. osztály, tartósított tojás

„C” osztály vagyis gyenge minőségű

Az „A” minőségű tojásokat méretük és tömegük szerint osztályozzák. 4 méretet különböztetnek meg:

* XL- nagyon nagy: legalább 73 gramm
* L- nagy: 63 és 73 gramm közötti
* M- közepes: 53 és 63 gramm közötti
* S – kicsi: 53 grammnál kevesebb.

Ezeken az „A” minőségű tojásokat termelői kóddal és nyilvántartási számmal kell ellátni. A nyilvántartási szám 7 részből áll, melyről részletesen 74/2003.(VII.1.) FVM rendeletben olvashatunk, amely a tojótyúktartó telepek nyilvántartásba vételének szabályairól szól.

Első rész:

* 1: szabadtartás
* 2: alternatív tartás
* 3: ketreces tartási rendszer
* 0: ökológiai tartás;

Második rész: az ország ISO kódja, amelyből a vásárló megtudhatja, hogy a tojás honnan származik, a HU jelenti a hazai termelésből származó tojást;

Harmadik rész: a megye vagy főváros kódja, 01- 20 közötti szám;

Negyedik rész: az állat-egészségügyi kerület sorszáma – csupán egy karakter;

Ötödik rész: a tojótyúk jelölés: „T”;

Hatodik rész: az állattartó telep kétjegyű sorszáma a kerületben;

Hetedik rész: a „per”- jel után az istállók száma.

